**Datum: 06.03.2025. SAOPŠTENJE ZA MEDIJE**

**Izabrane najbolje aplikacije osmog m:tel App takmičenja**

*Najveći broj prijavljenih aplikacija i inovativnih ideja*

U ovogodišnjem takmičenju za izbor najboljih aplikacija na državnom nivou, odabrane su aplikacije u okviru osmog ciklusa [**m:tel App takmičenja**](https://apptakmicenje.mtel.ba/), koje će predstavljati BiH na Regionalnom App izazovu u Podgorici a koje će se održati 24. marta ove godine.

Na dosad najuspješnijem takmičenju, mnogobrojni timovi srednjoškolaca impresionirali su organizatore svojom kreativnošću, znanjem i raznovrsnim sjajnim idejama, dok je stručni žiri imao izuzetno težak zadatak da od **36 prijavljenih aplikacija iz 22 škole i 14 gradova širom BiH** odabere pet najboljih.

Najboljim aplikacijama proglašene su:

* aplikacija **Turistico**, tim Velocity, Gimnazija Banja Luka
* aplikacija **Auralia**, tim Tea Breakers, Prva Gimnazija u Zenici
* aplikacija **ParkMe**, tim NZ DEVS, SŠC "Milutin Milanković" Milići
* aplikacija **Alerta**, tim WoIT, Elektrotehnička škola Prijedor
* aplikacija **Pametni vinograd**, tim Algoritam Innovatica, Tehnička škola Gradiška

Svi učesnici takmičenja dobiće poklone i zahvalnice za učešće u ovom konkursu, a autori najboljih aplikacija i njihovi mentori biće nagrađeni mobilnim telefonima.

Na Regionalnom App izazovu na kojem će učestvovati srednjoškolci iz Srbije, Crne Gore i Bosne i Hercegovine, biće izabrani pobjednici na regionalnom nivou, a koje očekuje vrijedno putovanje na stručnu konferenciju!

Podržavamo znanje!

Ključne riječi: mtel, App takmičenje, Lansiraj svoju ideju, aplikacije za mobilne uređaje

Izvor fotografija: m:tel PR